Johanna Juhola

Johanna Juhola (s. 26. tammikuuta 1978) on suomalainen harmonikkataiteilija ja säveltäjä. Hänen instrumenttinsa on kromaattinen 5-rivinen harmonikka. Juholalta on ilmestynyt kuusi sooloalbumia; Miette (2006), Fantasiatango (2010), Tango Roto Live (2010), Fantasiatango 2 (2012), Diivan jäljet (2018) ja A Brighter Future (2023). Hän on opiskellut harmonikansoittoa Sibelius- Akatemian kansanmusiikin osastolla ja valmistui musiikin maisteriksi 2008. Juholan säveltämää musiikkia esittävät yhtyeet Johanna Juhola Trio, Johanna Juhola Reaktori ja Johanna Juhola & Imaginary Friends. Juhola on toiminut muusikkona ja säveltäjänä useissa muissakin yhtyeissä, kuten Timo Alakotila & Johanna Juhola Duo, Tango-orkesteri Unto, Kraft (J. Juhola ja Pekka Kuusisto), Troka, Duo Milla Viljamaa & Johanna Juhola, Las Chicas del Tango ja Spontaani vire. Hän on myös säveltänyt musiikkia muun muassa Svenska Teaternin, Keski- Uudenmaan Teatterin ja Q-teatterin esityksiin. Hän esitti toukokuussa 2007 Helsingissä järjestettyjen Eurovision laulukilpailujen semifinaalin avausnumerona sävellyksensä Fantasiatango. Juhola on soittanut muun muassa seuraavien kokoonpanojen ja artistien kanssa: Emma Salokoski, Turku Jazz Orchestra, Oulu Sinfonia, Rinneradio, PMMP, Don Johnson Big Band, Tapiola Sinfonietta, Pori Sinfonietta, How Many Sisters, JPP, Lauri Tähkä, Philomela ja KYN -kuorot. Juhola on voittanut kansainväliset Astor Piazzolla -kilpailut International Astor Piazzolla Competition 2000 Novjaro-kvintetin kanssa ja International "Citta di Castelfidardo" -palkinnon 2002, Astor Piazzolla music section Duo Milla Viljamaa & Johanna Juholan kanssa. == Sooloalbumit == *Johanna Juhola: A Brighter Future Nordic Notes (2023) *Johanna Juhola: Diivan jäljet Johanna Juhola Music JJCD003 (2017) / Westpark Music 87371 (2018) *Johanna Juhola: Fantasiatango 2 Johanna Juhola Music JJCD002 (2012) *Johanna Juhola: Fantasiatango Texicalli Records TEXCD106 (2010) *Johanna Juhola Reaktori: Tango Roto Live Johanna Juhola Music JJCD001 (2010) * Johanna Juhola: Miette Texicalli Records TEXCD070 (2006) == Yhtyealbumit == *Timo Alakotila & Johanna Juhola Duo: Amicum Åkerö Records (2022) *Tango-orkesteri Unto: Yön tummat siivet ARC Music EUCD2575 (2015) *Duo Milla Viljamaa & Johanna Juhola: Tango Diary Duo Viljamaa & Juhola MVJJCD001 (2013) *Las Chicas del Tango: Tango de Norte a Sur ARC Music (2011) *Tango-orkesteri Unto: Kylmä Rakkaus - Finnish Tango Vol 2 ARC Music EUCD2281 (2010) *Timo Alakotila, Vox Artis, Johanna Juhola, Ollitapio Lehtinen: Konsertto Melodiabassoharmonikalle ja kamariorkesterille IMPALA 1000 (2009) *Kraft: Max Höjd Texicalli Records TEXCD096 (2009) *Spontaani Vire: Korkea Kofeiinipitoisuus Texicalli Records TEXCD092 (2008) *Timo Alakotila & Johanna Juhola Duo: Vapaassa Tilassa Texicalli Records (2007) *Las Chicas del Tango: La voz Femenina Texicalli Records (2007) *Duo Milla Viljamaa & Johanna Juhola: Mi Retorno Texicalli Records TEXCD087 (2007) *Troka: Raharinki Troka (2006) *Duo Milla Viljamaa & Johanna Juhola: Piazzolla Passage Finlandia Records (2003) == Lähteet == == Aiheesta muualla == * Viralliset kotisivut Luokka:Suomalaiset harmonikansoittajat Luokka:Suomalaiset kansanmuusikot Luokka:Vuonna 1978 syntyneet Luokka:Elävät henkilöt